# The Pact (sèrie de televisió)

The Pact és una sèrie de televisió de drama britànica del 2021 creada i escrita per Pete McTighe, produïda per Little Door Productions i filmada principalment al sud de Gal·les. Es va emetre al canal BBC One a partir del 17 de maig de 2021. L'abril de 2022 es va anunciar una segona temporada, centrada en un nou repartiment i nova trama, la qual s'estrenà l'octubre del mateix any.

## Argument
### Primera temporada

Quatre amigues, Anna, Nancy, Cat i Louie, treballen en una cerveseria familiar de Gal·les. El propietari, el germà de la Louie, s'ha jubilat recentment i ha posat el seu fill, Jack, al capdavant de l'empresa. Però Jack resulta ser un addicte a la cocaïna i tracta el personal amb menyspreu. Durant la festa del centenari de la cervesera, totes quatre amigues s'emporten el Jack, tot begut, al bosc i el fotografien parcialment despullat per escarmentar-lo. Però quan tornen després de penedir-se d'haver-lo deixat sol, el troben mort. A partir d'aquí fan un pacte per no revelar-ho.

### Segona Temporada

Christine, una treballadora social, i els seus fills Will, Jamie i Megan intenten superar la mort per sobredosi d'un quart germà, el Liam. Tanmateix, un desconegut arriba a la ciutat afirmant que té una connexió amb cadascun d'ells, aquesta situació posarà a prova la lleialtat familiar de cadascun d'ells.

## Repartiment
### Temporada 1

* Laura Fraser com a Anna.
* Julie Hesmondhalgh com a Nancy.
* Eiry Thomas com a Louie, germana de l'Arwel.
* Heledd Gwynn com a Cat.
* Abbie Hern com a Tish.
* Eddie Marsan com a Arwel, propietari de la cerveseria.
* Jason Hughes com a Max, marit de l'Anna i agent de policia assignat al cas.
* Aneurin Barnard com a Jack, fill de l'Arwel i director de la cerveseria.
* Adrian Edmondson com a Richard.
* Rakie Ayola com la Detectiu Superintendent Holland.
* Gabrielle Creevy com a Tamsin, filla de l'Anna i el Max.
* Aled ap Steffan com a Ryan, fill de l'Anna i el Max.
* Alexandria Riley com la Detectiu Constable Anford.
* Mark Lewis Jones com el pare Martin.
* Richard Elis com a Gareth
* Ben McGregor com el Detectiu Constable Griffiths.
* Sophie Melville com la Mandy Thomas.
* Elin Phillips com la Rose.

### Temporada 2

* Rakie Ayola com a Christine Rees
* Jordan Wilks com a Connor
* Mali Ann Rees com a Megan Rees
* Lloyd Everitt com a Will Rees
* Aaron Anthony com a Jamie Rees
* Lisa Palfrey com a Beth
* Jacob Ifan com a Gethin
* Rebekah Murrell com a Samantha
* Kristy Phillips com a Kayla
* Christian Patterson com a Joe
* Matthew Gravelle com a D.S Pritchard
* Elizabeth Berrington com a Kate
* Callum Hymers com a Owain
* Huw Novelli com a Lloyd
* Nick Hywell com a Alec
* Marsha Miller com a Carol
* Steven Mackintosh com a Harry
* Kaylen Luke com a Alfie

## Episodis
### Primera temporada

| Núm. d'història | Episodi | Títol | Direcció | Guió | Data d'estrena a BBC One |
| 1 | 1 | "Episode 1" | Eric Styles | Pete McTighe | 17 de maig de 2021 |
| 2 | 2 | "Episode 2" | Eric Styles | Pete McTighe | 18 de maig de 2021 |
| 3 | 3 | "Episode 3" | Eric Styles | Pete McTighe | 24 de maig de 2021 |
| 4 | 4 | "Episode 4" | Rebecca Johnson | Pete McTighe | 25 de maig de 2021 |
| 5 | 5 | "Episode 5" | Rebecca Johnson | Pete McTighe | 31 de maig de 2021 |
| 6 | 6 | "Episode 6" | Rebecca Johnson | Pete McTighe | 1 de juny de 2021 |

### Segona temporada

| Núm. d'història | Episodi | Títol | Direcció | Guió | Data d'estrena a BBC One |
| 7 | 1 | "Episode 1" | Nicole Volavka | Pete McTighe | 24 d'octubre de 2022 |
| 8 | 2 | "Episode 2" | Nicole Volavka | Pete McTighe | 31 d'octubre de 2022 |
| 9 | 3 | "Episode 3" | Nicole Volavka | Pete McTighe | 7 de novembre de 2022 |
| 10 | 4 | "Episode 4" | Christiana Ebohon-Green | Joy Wilkinson | 14 de novembre de 2022 |
| 11 | 5 | "Episode 5" | Christiana Ebohon-Green | Joy Wilkinson | 21 de novembre de 2022 |
| 12 | 6 | "Episode 6" | Christiana Ebohon-Green | Pete McTighe | 28 de novembre de 2022 |

## Producció i localització

La producció de la primera temporada de The Pact va començar el setembre de 2020 i el rodatge va tenir lloc a la Rhymney Brewery de Blaenavon, el parc nacional de Brecon Beacons, el viaducte de Pontsarn, Merthyr Tudful, l'embassament de Pontsticill, Whitecross Street a Monmouth, i l'església de Saint Mary, Marshfield a Newport.
La segona temporada es va rodar a Cardiff i a la costa de la Vale of Glamorgan. La casa de la família Rees es trobava a Llantwit Major, altres escenes costaneres es filmen a Ogmore-by-Sea i altres tenen lloc a Llantwit Major Beach i Dunraven Bay. El rodatge també es va fer a Penarth, Penarth Pier, Porthcawl, Swanbridge Bay Beach i a la localitat d'Y Barri.

## Referències

* ↑ «[El 6 d'abril de 2022 es va anunciar una segona sèrie, centrada en un nou repartiment i història, The Pact series 2: Filming begins with brand new story]» (en anglès). BBC Media Centre, 06-04-2022 [Consulta: 18 gener 2023].
* ↑ Power, Ed «The Pact is a stonking standout of a crime thriller» (en anglès). The Irish Times, 19-05-2021 [Consulta: 18 gener 2023].
* ↑ Campbell, Joel «BBC Wales renew ‘The Pact’» (en anglès). The Voice, 06-04-2022 [Consulta: 18 gener 2023].
* ↑ Cremona, Patrick «[mhttps://www.radiotimes.com/tv/drama/the-pact-cast-bbc-one/ Meet the cast of BBC One drama The Pact]» (en anglès). RadioTimes, 01-06-2021 [Consulta: 18 gener 2023].
* ↑ «The Pact: brand new BBC Cymru Wales crime thriller begins filming» (en anglès). BBC Media Centre, 17-09-2020 [Consulta: 18 gener 2023].
* ↑ «Rhymney Brewery Visitor Centre» (en anglès). Visit Wales. [Consulta: 18 gener 2023].
* ↑ Williams, Kathryn «The Pact: Welsh locations where new BBC drama was filmed» (en anglès). Wales Online, 17-05-2021 [Consulta: 18 gener 2023].
* ↑ Williams, Kathryn «The Pact series 2 locations: The parts of the Welsh coast where the BBC drama is filmed» (en anglès). Wales Online, 24-10-2022 [Consulta: 18 gener 2023].